cyanic-selkie/wikianc huggingface dataset:
Η Έκτη Αίσθηση
Η Έκτη Αίσθηση κυκλοφόρησε στους κινηματογράφους στις 6 Αυγούστου 1999 και απέσπασε εξαιρετικά σχόλια από τους κριτικούς, με τους περισσότερους να επαινούν τις ερμηνείες, το σενάριο και το φινάλε. Έγινε τεράστια εισπρακτική επιτυχία αποφέροντας 672,8 εκατομμύρια δολάρια παγκοσμίως και έλαβε έξι υποψηφιότητες για Όσκαρ, μεταξύ των οποίων Καλύτερης Ταινίας, Σκηνοθεσίας, Β' Γυναικείου Ρόλου για την ερμηνεία της Τόνι Κολέτ και Β' Ανδρικού Ρόλου για τον Χάλεϊ Τζόελ Όσμεντ.
Πλοκή
Ο γιατρός Μάλκολμ Κρόου, ένας παιδοψυχολόγος στη Φιλαδέλφεια, επιστρέφει στο σπίτι του μια νύχτα με τη σύζυγό του, Άννα Κρόου. Η Άννα λέει στον Μάλκολμ ότι τα πάντα είναι σε δεύτερη μοίρα γι' αυτόν και προτεραιότητα έχει η δουλειά του. Οι δύο γρήγορα ανακαλύπτουν ότι δεν είναι μόνοι στο σπίτι. Ένας νεαρός άνδρας εμφανίζεται κρατώντας ένα όπλο. Λέει ότι δεν θέλει πια να φοβάται και κατηγορεί τον Κρόου ότι τον απογοήτευσε. Ο Κρόου τον αναγνωρίζει ως τον Βίνσεντ Γκρέι, έναν πρώην ασθενή του που τον θεράπευε ως παιδί από τις παραισθήσεις του. Ο Γκρέι πυροβολεί τον Κρόου στην κοιλιά και μετά αυτοκτονεί.
Το επόμενο φθινόπωρο, ο Κρόου ξεκινά να εργάζεται με έναν άλλο ασθενή, τον οχτάχρονο Κόουλ Σίαρ, ο οποίος έχει μια παρόμοια πάθηση με αυτή του Βίνσεντ. Ο Μάλκολμ αφοσιώνεται στο αγόρι, αν και είναι στοιχειωμένος από αμφιβολίες για το αν θα μπορέσει να τον θεραπεύσει μετά την αποτυχία του με τον Βίνσεντ. Εν τω μεταξύ, ανησυχεί και για τη σχέση του με τη Άννα, η οποία φαίνεται να φτάνει στο τέλος της εξαιτίας της αφοσίωσής του στη δουλειά.
Μόλις ο Μάλκολμ κερδίζει την εμπιστοσύνη του, ο Κόουλ του εμπιστεύεται ότι μπορεί να βλέπουν νεκρούς ανθρώπους... να περπατάνε σαν κανονικοί άνθρωποι. Ένα φάντασμα που εμφανίζεται στον Κόουλ είναι μια νοικοκυρά που τύγχανε κακομεταχείρισης από το σύζυγό της, η οποία έχει κόψει τις φλέβες της. Ένα άλλο φάντασμα είναι ένα αγόρι με ένα μεγάλο τραύμα πυροβολισμού στο πίσω μέρος του κεφαλιού του και ζητάει από τον Κόουλ να βρουν μαζί το όπλο του πατέρα του.
Αν και στην αρχή ο Μάλκολμ πιστεύει ότι ο Κόουλ υποφέρει από ψευδαισθήσεις, τελικά τον πιστεύει και θεωρεί ότι και ο Βίνσεντ είχε την ίδια ικανότητα. Προτείνει στον Κόουλ να επικοινωνήσει με τα φαντάσματα, και ίσως να τα βοηθήσει με τις εκκρεμότητές τους στη Γη. Ο Κόουλ στην αρχή δεν θέλει καθώς τα φαντάσματα τον φοβίζουν, αλλά τελικά αποφασίζει να το δοκιμάσει. Μιλάει σε ένα από τα φαντάσματα, ένα πολύ άρρωστο κορίτσι, την Κίρα, που εμφανίζεται στο δωμάτιό του. Ανακαλύπτει το σπίτι της και πηγαίνει στην κηδεία της. Η Κίρα πέθανε από μια μακροχρόνια ασθένεια και οι καλεσμένοι λένε ότι η μικρότερη αδερφή της Κίρα αρχίζει να αρρωσταίνει. Το φάντασμα της Κίρα εμφανίζεται στον Κόουλ και του δίνει ένα κουτί, το οποίο κρύβει μια βιντεοκασέτα. Όταν ο Κόουλ δίνει την κασέτα στον πατέρα της Κίρα, ο πατέρας βλέπει τη μητριά της Κίρα να ρίχνει καθαριστικό πατώματος μέσα στο φαγητό της.
Ο Κόουλ εξομολογείται το μυστικό του στη μητέρα του, Λιν. Αν και στην αρχή η μητέρα του δεν τον πιστεύει, ο Κόουλ της λέει ότι η μητέρα της μια φορά πήγε να τη δει στο ρεσιτάλ χορού όταν ήταν παιδί και η Λιν δεν το γνώριζε αυτό επειδή η μητέρα της κάθισε πολύ πίσω στο κοινό και δεν μπορούσε να τη δει. Επίσης της λέει ότι η απάντηση στην ερώτηση που έκανε η Λιν στον τάφο της μητέρας της "Αν σε κάνω περήφανη;" είναι "Κάθε μέρα". Η Λιν με κλάματα δέχεται την αλήθεια.
Ο Μάλκολμ επιστρέφει στο σπίτι όπου βρίσκει τη σύζυγό του να κοιμάται στον καναπέ βλέποντας το βίντεο του γάμου τους. Καθώς κοιμάται η Άννα ρίχνει από το χέρι της τη βέρα του Μάλκολμ, κάτι το οποίο ο Μάλκολμ μόλις ανακαλύπτει ότι δεν τη φόραγε. Ο Μάλκολμ συνειδητοποιεί ότι πέθανε μετά τον πυροβολισμό του Βίνσεντ και ήταν, χωρίς να το ξέρει, νεκρός από τότε. Εξαιτίας του Κόουλ, οι εκκρεμότητες του Μάλκολμ στη Γη ολοκληρώνονται- να διορθώσει την αποτυχία του με τον Βίνσεντ. Ο Μάλκολμ μιλάει στη σύζυγό του που κοιμάται και ολοκληρώνει το δεύτερο λόγο της επιστροφής του, λέγοντας ότι την αγαπάει. Αφήνοντάς την να ζήσει τη ζωή της, είναι ελεύθερος να αφήσει τον κόσμο των ζωντανών και ο Κόουλ έμαθε να ζει με τα φαντάσματα καθώς έγινε κομμάτι της ζωής του.
Παραγωγή
Το κόκκινο χρώματα επίτηδες λείπει σχεδόν σε ολόκληρη την ταινία αλλά χρησιμοποιείται σε συγκεκριμένα πλάνα που δείχνουν "οτιδήποτε στον πραγματικό κόσμο που έχει λερωθεί από τον άλλον κόσμο" και για να "υποδηλώσει πραγματικά εκρηκτικές συναισθηματικές στιγμές και καταστάσεις". Παραδείγματα περιλαμβάνουν: την πόρτα της εκκλησίας όπου ο Κόουλ ψάχνει καταφύγιο, το χρώμα του μπαλονιού, το χαλί και το πουλόβερ του Κόουλ στο πάρτι γενεθλίων, η σκηνή στην οποία συναντά την Κίρα, οι αριθμοί της έντασης στο μαγνητόφωνο του Μάλκολμ, το πόμολο της κλειδωμένης πόρτας του υπογείου όπου βρίσκεται το γραφείο του Μάλκολμ, το πουκάμισο που φοράει η Άννα στο εστιατόριο, το φόρεμα της μητέρας της Κίρα στην αγρυπνία και το σάλι που φοράει η Άννα όταν κοιμάται και ο Μάλκολμ συνειδητοποιεί ότι είναι φάντασμα.
Όλα τα ρούχα που φοράει ο Μάλκολμ στην ταινία είναι αντικείμενα που φόρεσε ή ακούμπησε την ημέρα πριν πεθάνει. Αν και οι δημιουργοί της ταινίας ήταν προσεχτικοί ως προς τα στοιχεία της πραγματικής κατάστασης του Μάλκολμ, η κάμερα σταδιακά ζούμαρε προς το πρόσωπό του όταν ο Κόουλ του εξομολογήθηκε ότι βλέπει νεκρούς ανθρώπους. Οι δημιουργοί αρχικά φοβήθηκαν ότι αυτό θα πρόδιδε το φινάλε αλλά αποφάσισαν να κρατήσουν τη σκηνή.
Box office
Με προϋπολογισμό 40.000.000 δολάρια, η ταινία Η Έκτη Αίσθηση άνοιξε στην 1η θέση συγκεντρώνοντας 26,6 εκατομμύρια δολάρια το πρώτο τριήμερο. Οι συνολικές εισπράξεις στο αμερικανικό box office έφτασαν τα 293,5 εκατομμύρια δολάρια και στον υπόλοιπο κόσμο οι εισπράξεις άγγιξαν τα 379,3 εκατομμύρια δολάρια. Παγκοσμίως απέφερε 672,8 εκατομμύρια δολάρια. Ήταν η δεύτερη μεγαλύτερη εισπρακτική επιτυχία τόσο στην Αμερική όσο και παγκοσμίως για το 1999.
Βραβεία & Υποψηφιότητες
Το Αμερικανικό Ινστιτούτο Κινηματογράφου έχει συμπεριλάβει την ταινία σε τρεις λίστες:
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 1999 Κατηγορία:Αγγλόφωνες ταινίες Κατηγορία:Αμερικανικές ψυχολογικές θρίλερ ταινίες Κατηγορία:Αμερικανικές ψυχολογικές δραματικές ταινίες Κατηγορία:Αμερικανικές δραματικές θρίλερ ταινίες Κατηγορία:Αμερικανικές υπερφυσικές ταινίες τρόμου Κατηγορία:Αμερικανικές υπερφυσικές θρίλερ ταινίες Κατηγορία:Ταινίες παραγωγής Hollywood Pictures Κατηγορία:Αμερικανικές θρίλερ ταινίες τρόμου Κατηγορία:Ταινίες γυρισμένες στην Πενσυλβάνια Κατηγορία:Ταινίες γυρισμένες στη Φιλαδέλφεια Κατηγορία:Δραματικές ταινίες τρόμου Κατηγορία:Ταινίες με θέμα την ψυχιατρική
Ταχυπλοΐα
Η ταχυπλοΐα είναι αγώνας σκαφών στη θάλασσα ή και σε μεγάλες λίμνες  από μηχανοκίνητα σκάφη. Σε αυτό το αγώνισμα δεν χρησιμοποιούνται πανιά όπως στην ιστιοπλοΐα, αλλά η δύναμη και η ταχύτητα των μηχανών. Τα σκάφη είναι μικρά και ευέλικτα και πρόκειται για τα γνωστά μας κρις-κραφτ, ενώ τα τελευταία χρόνια υπάρχουν και οι αγώνες τζετ, δηλαδή με τα μηχανάκια της θάλασσας. Στην Ελλάδα υπάρχει λέσχη ταχυπλοΐας που κάθε χρόνο διοργανώνει περίπου 10 αγώνες με επίκεντρο το Σαρωνικό. Το άθλημα είναι συναρπαστικό και ο συναγωνισμός έντονος.
Κατηγορία:Ατομικά αθλήματα Κατηγορία:Ναυταθλήματα
Φαρεσμάνης Β΄ της Ιβηρίας
Ο Φαρεσμάνης Β΄ ο Γενναίος (γεωργιανά: ფარსმან II ქველი) ήταν βασιλιάς της Ιβηρίας (Κάρτλι) από την δυναστεία των Φαρναβαζιδών. Ήταν σύγχρονος του ρωμαίου αυτοκράτορα Αδριανού (βασίλεψε το 117-138). Ο καθηγητής Σάιριλ Τουμάνοφ υποστηρίζει ότι Φαρεσμάνης Β΄ βασίλεψε τα έτη 116-132 μ.Χ. Το όνομα του αναφέρεται σε πολλά γραπτά της κλασικής εποχής.
Παραπομπές
Κατηγορία:Φαρναβαζίδες Κατηγορία:Θάνατοι από δηλητηρίαση Κατηγορία:Δολοφονημένοι αρχηγοί κράτους
Ρόμουλο Γκαλιέγκος
Ο Ρόμουλο Άνχελ δελ Μόντε Κάρμελο Γκαλιέγκος Φρέιρε (Rómulo Ángel del Monte Carmelo Gallegos Freire, 2 Αυγούστου 1884 – 5 Απριλίου 1969)  ήταν Βενεζουελάνος μυθιστοριογράφος και πολιτικός. Επί εννέα περίπου μήνες το 1948 υπήρξε ο πρώτος τίμια εκλεγμένος Πρόεδρος της Βενεζουέλας στην ιστορία.
Οικογένεια και συγγραφή
Ο Ρόμουλο (Ρωμύλος) Άνχελ γεννήθηκε στο Καράκας από γονείς ταπεινής καταγωγής, τον Ρόμουλο Γκαλιέγκος Οσίο και τη Ρίτα, το γένος Φρέιρε Γκουρουσεάγκα. Μελετηρός και οπαδός της κλασικής μουσικής, άρχισε να εργάζεται ως δημοσιογράφος και να συγγράφει από το 1903, ενώ δίδαξε και ως δημοδιδάσκαλος χωρίς να έχει σπουδάσει σχετικά. Τα μυθιστορήμάτά του της πρώτης περιόδου (1920-1929), όπως το γνωστότερό του Δόνια Μπάρμπαρα, αποτελούν μία ανατομία της ζωής και των προβλημάτων της πατρίδας του, και εξαιτίας των επικρίσεων που περιείχαν για το καθεστώς του δικτάτορα Χουάν Βισέντε Γκόμες υποχρεώθηκε να διαφύγει από τη χώρα, το 1931. Κατέφυγε αρχικώς στις ΗΠΑ και κατόπιν στην Ισπανία, όπου συνέχισε να συγγράφει: τα καλύτερα ίσως μυθιστορήματά του, τα Cantaclaro (1934) και Canaima (1935), χρονολογούνται από τότε. Επέστρεψε στη Βενεζουέλα μετά τον θάνατο του δικτάτορα, το 1936, και διορίσθηκε Υπουργός Παιδείας, αλλά σύντομα παραιτήθηκε, όταν οι προσπάθειές του για μια μεταρρύθμιση της παιδείας αποδείχθηκαν μάταιες.
Πολιτική σταδιοδρομία
Το 1937 εκλέχθηκε στην Εθνοσυνέλευση, ενώ το 1940-1941 υπηρέτησε ως δήμαρχος του Καράκας. Το 1945 αναμίχθηκε στο πραξικόπημα που έφερε στην εξουσία τον Ρόμουλο Μπετανκούρ. Στις γενικές εκλογές του Δεκεμβρίου 1947 έθεσε υποψηφιότητα για Πρόεδρος με το κόμμα Δημοκρατική Δράση και κέρδισε με μεγάλη πλειοψηφία στις θεωρούμενες ως πρώτες τίμιες εκλογές στην ιστορία της χώρας. Πήρε το 74,3% των ψήφων με αντίπαλο τον αρκετά νεότερό του Ραφαέλ Καλντέρα και ανέλαβε τα προεδρικά καθήκοντα στις 15 Φεβρουαρίου 1948. Η προεδρία του είναι αξιοσημείωτη για την αύξηση των φόρων για τα εισοδήματα από το πετρέλαιο από 43% σε 50%, το λεγόμενο «φίφτι-φίφτι», που μετέπειτα αντιγράφηκε από άλλες πετρελαιοπαραγωγές χώρες, όπως τη Σαουδική Αραβία. Παρά το γεγονός αυτό, τρεις αξιωματικοί του στρατού, οι Κάρλος Ντελγάδο Τσάλμπο, Μάρκος Πέρες Χιμένες και Λουίς Φελίπε Λοβέρα Πάες, τον ανέτρεψαν με νέο πραξικόπημα στις 24 Νοεμβρίου 1948. Τότε ο Ρόμουλο Γκαλιέγκος κατέφυγε πρώτα στην Κούβα και μετά στο Μεξικό. Επέστρεψε και πάλι στη Βενεζουέλα μετά την πτώση της δικτατορίας του Μάρκος Πέρες Χιμένες, το 1958. Παρά το γεγονός ότι ανακηρύχθηκε επίτιμος ισόβιος γερουσιαστής, δεν ξανααναμίχθηκε πια ενεργά στην πολιτική. Πάντως από το 1960 ως το 1963 διετέλεσε πρόεδρος στη Διαμερικανική Επιτροπή Ανθρώπινων Δικαιωμάτων, που δημιουργήθηκε από τον Οργανισμό Αμερικανικών Κρατών το 1959.
Τιμητικές διακρίσεις
Ο Ρόμουλο Γκαλιέγκος τιμήθηκε με το Εθνικό Βραβείο Λογοτεχνίας της χώρας του το 1958, για το έργο του La doncella, και εκλέχθηκε μέλος της Γλωσσικής Ακαδημίας της Βενεζουέλας.
thumb|right|225px|Ο Γκαλιέγκος με τη σύζυγό του Τεοτίστε Υπήρξε υποψήφιος για το Βραβείο Νόμπελ Λογοτεχνίας το 1960 κυρίως εξαιτίας των προσπαθειών του Μιγκέλ Οτέρο Σίλβα, αλλά τελικώς έχασε από τον Σαιν-Τζον Περς. Το Διεθνές Βραβείο Μυθιστορήματος Rómulo Gallegos (Premio internacional de novela Rómulo Gallegos) θεσμοθετήθηκε προς τιμή του τον Αύγουστο του 1964, με την πρώτη απονομή να γίνεται το 1967. Απονέμεται από το κράτος της Βενεζουέλας μέσω του «Κέντρου Λατινοαμερικανικών Σπουδών Ρόμουλο Γκαλιέγκος» (Celarg) και συνοδεύεται από χρηματικό ποσό 100.000 ευρώ, κάτι που το καθιστά ένα από τα μεγαλύτερα χρηματικά λογοτεχνικά έπαθλα στον κόσμο.
Προσωπική ζωή και θάνατος
Ο Γκαλιέγος ήταν νυμφευμένος με την Τεοτίστε (Θεοκτίστη) Αρότσα Εγκούι (Teotiste Arocha Egui, 1888-1950). Απεβίωσε στο Καράκας σε ηλικία 84 ετών.
Βιβλιογραφία
Κατηγορία:Βενεζουελάνοι συγγραφείς Κατηγορία:Πρόεδροι της Βενεζουέλας
Χιμπέρνιανς ΦΚ
Η Χιμπέρνιανς ΦΚ (μαλτέζικα: Hibernians FC) είναι μια μαλτέζικη ποδοσφαιρική ομάδα που εδρεύει στην πολη Πάολα. Ιδρύθηκε το 1922. Έχει κατακτήσει 12 φορές το πρωτάθλημα Μάλτας και 10 φορές το κύπελλο.
Ευρωπαϊκές συμμετοχές
Η Χιμπέρνιανς ΦΚ έχει συμμετάσχει πάρα πολλές φορές σε ευρωπαϊκή διοργάνωση.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1922 Κατηγορία:Χιμπέρνιανς ΦΚ Κατηγορία:Ποδοσφαιρικές ομάδες Μάλτας
Ήβη Μαυράκη
Η Ήβη Μαυράκη (Eve Mavrakis McGregor, Dordogne, 22 Ιουνίου 1966) είναι Γαλλίδα σχεδιάστρια μόδας και σκηνογράφος.
Γεννήθηκε στην πόλη Dordogne, στην Ακουιτανία της Γαλλίας, και έχει ελληνική και εβραϊκή καταγωγή.
Στις 22 Ιουλίου 1995 παντρεύτηκε τον ηθοποιό Γιουάν ΜακΓκρέγκορ, με τον οποίο γνωρίστηκε στα παρασκήνια της βρετανικής τηλεοπτικής σειράς Kavanagh QC και με τον οποίο έχει αποκτήσει δυο κόρες, την Κλάρα Ματίλντ (1996) και την Έσθερ Ρόουζ (2001). Τον Απρίλιο του 2006 το ζευγάρι υιοθέτησε ένα παιδί, την Jamiyan, το οποίο γεννήθηκε στην Μογγολία το 2001 ενώ το καλοκαίρι του 2011 υιοθέτησαν ένα κορίτσι.
Η Μαυράκη έχει συμμετάσχει στα τηλεοπτικά ντοκιμαντέρ Long Way Round και Long Way Down, που είχαν ως θέμα τους τα ταξίδια του συζύγου της μαζί με τον Charlie Boorman.
Εξωτερικοί σύνδεσμοι
Κατηγορία:Γάλλοι σχεδιαστές μόδας Κατηγορία:Σκηνογράφοι
Ξανθίππη Βασιλειάδου
Η Ξανθίππη Βασιλειάδου είναι Ελληνίδα-Αιγυπτιώτισα πρώην αθλήτρια της αντισφαίρισης.
Ήταν αθλήτρια του Ομίλου αντισφαίρισης Αθηνών. Στο Πανελλήνιο πρωτάθλημα αντισφαίρισης ανδρών και γυναικών στο μονό γυναικών ήταν πρώτη το 1959, 1960 , 1961 , 1963 και 1964 , δεύτερη ήταν το 1967 , 1968 , 1969 , και 1970. Στο διπλό γυναικών ήταν δεύτερη το 1959 με συμπαίκτρια την Λία Δεληγιάννη. Στο διπλό μεικτό ήταν πρώτη το 1963 με συμπαίκτη τον Λάζαρο Στάλιο, και δεύτερη το 1959 , 1960 , 1961 και 1964 με συμπαίκτες τους Ρεϊζάκη, Καλύβα και Κανελλόπουλο.
Με την εθνική Ελλάδος γυναικών συμμετείχε στο Φεντ Καπ του 1969 αποκλείστηκε από την Ινδονήσια Λάνι Καλίγις με 6-3 6-3.
Πηγές
Κατηγορία:Ελληνίδες αθλήτριες της αντισφαίρισης Κατηγορία:Αθλητές του ΟΑΑ Κατηγορία:Αιγύπτιες αθλήτριες της αντισφαίρισης
Αλέξανδρος Κουντουράς
Ο Αλέξανδρος Κουντουράς (πέθανε στις 30 Απριλίου 2012) ήταν αξιωματικός του ελληνικού Στρατού Ξηράς. Στα χρόνια της Μεταπολίτευσης έγινε γνωστός ως ένας από τους βασικούς υποστηρικτές της βασιλείας. Υπήρξε συνιδρυτής (μαζί με τον στρατηγό Γεώργιο Κουρούκλη) και μετέπειτα αρχηγό της Β.Ε.Ο. («Βυζαντινή Εθνική Οργάνωση», αρχικά «Βασιλική Εθνική Οργάνωση», ονομασία που απαγορεύτηκε τελικά από τα δικαστήρια).
Κόρη του είναι το γνωστό μοντέλο και πολιτικός Έλενα Κουντουρά.
Δράση
Ο Κουντουράς ήταν αξιωματικός του Πεζικού στον ελληνικό Στρατό Ξηράς με θητεία στις Ελληνικές Ειδικές Δυνάμεις. Ήταν υπολοχαγός μουσικής στην ΑΣΔΕΝ. Μαζί με το συνάδελφό του, Γεώργιο Καρυδάκη, συνέθεσε ένα εμβατήριο που δόξαζε τη δικτατορία, το οποίο ανακρουόταν στους κινηματογράφους και διακινούνταν από την Αστυνομία, την Ε.Σ.Α. και το στρατό. Τον Δεκέμβριο του 1967 συμμετείχε στο αντι-πραξικόπημα του βασιλιά Κωνσταντίνου, με το οποίο προσπάθησε να ανατρέψει την χούντα. Μετά την αποτυχία αυτής της κίνησης, η χούντα τον αποστράτευσε.
Στο δημοψήφισμα του 1974 για το πολιτειακό ζήτημα ο Κουντουράς δραστηριοποιήθηκε έντονα υπέρ της βασιλευομένης δημοκρατίας. Την περίοδο αυτή ήταν πρόεδρος της πιο οργανωμένης φιλοβασιλικής οργάνωσης, της «Βασιλικής Εθνικής Παράταξης», που διέθετε γραφεία στην Αθήνα και την επαρχία και τμήμα νεολαίας. Μαζί με άλλους βασιλόφρονες (μεταξύ των οποίων και πολλοί απόστρατοι αξιωματικοί, προεξάρχοντος του Γεωργίου Κουρούκλη) ίδρυσαν την «Βασιλική Εθνική Οργάνωση». Όμως η κυβέρνηση Καραμανλή αντιμετώπισε με δικαστικές διώξεις την Β.Ε.Ο., η οποία τελικά υποχρεώθηκε να αλλάξει το όνομά της σε «Βυζαντινή Εθνική Οργάνωση».
Η οργάνωση είχε νέες δικαστικές περιπέτειες με δίκες και μηνύσεις λόγω της παρουσίας της σε εκδηλώσεις, όπως τα "Παλαιολόγεια του Μυστρά", κατά τις επετείους Άλωσης της Κωνσταντινούπολης.
Ο Αλέξανδρος Κουντουράς πέθανε τον Απρίλιο του 2012. Σε ανακοίνωσή τους οργανώσεις βασιλοφρόνων ανέφεραν ότι «ηγωνίσθη υπέρ του Βασιλικού Θεσμού όσον κανείς άλλος εν Ελλάδι.»
Παραπομπές
Κατηγορία:Έλληνες βασιλόφρονες Κατηγορία:Έλληνες στρατιωτικοί Κατηγορία:Έλληνες αξιωματικοί επίλεκτων δυνάμεων Κατηγορία:Έλληνες αξιωματικοί του Στρατού Ξηράς
C8H6
Ο μοριακός τύπος C8H6 μπορεί να αναφέρεται σε υδρογονάνθρακες με βαθμό ακορεστότητας 4, και πιο συγκεκριμένα στα ακόλουθα ισομερή θέσης:
Bring Me to Life
To Bring Me to Life είναι ένα τραγούδι του αμερικανικού Rock συγκροτήματος Evanescence, το οποίο συμπεριλήφθηκε στο ντεμπούτο δίσκο τους Fallen, το 2003, ενώ κυκλοφόρησε και ως single, το πρώτο από αυτόν τον δίσκο. Το κομμάτι το έγραψε η Έιμι Λι, ο Μπεν Μούντι και ο Ντέιβιντ Χότζες. Βάσει της Λι, στιχουργικά, το κομμάτι έχει αρκετές σημασίες. Το κομμάτι έλαβε αρκετές διακρίσεις από τη στιγμή της κυκλοφορίας του και θεωρείται ένα από τα δημοφιλέστερα του σχήματος.
Το τραγούδι, επίσης, συμπεριλήφθηκε στην ταινία Daredevil και έγινε εμπορικό, ενώ συγκέντρωσε και καλές κριτικές. Συγκεκριμένα στην Αυστραλία, στην Ιταλία και στο Ηνωμένο Βασίλειο έφτασε στην κορυφή των chart. Ενώ μπήκε σε πάνω από δεκαπέντε 10αδες chart, μεταξύ των οποίων οι ΗΠΑ, η Αργεντινή, η Γερμανία και η Νέα Ζηλανδία. Το τραγούδι, ωστόσο, έγινε πλατινένιο από την Recording Industry Association of America και δις πλατινένιο στην Αυστραλία. Το τραγούδι κέρδισε και βραβείο Grammy στην κατηγορία Best Hard Rock Performance.
Εξωτερικοί σύνδεσμοι
Κατηγορία:Τραγούδια του 2003 Κατηγορία:Τραγούδια των Evanescence Κατηγορία:Singles του 2003 Κατηγορία:Singles (ντεμπούτο)
Στίβος στους Ολυμπιακούς Αγώνες 2008 - Δισκοβολία Γυναικών
Το αγώνισμα της δισκοβολίας των γυναικών στο πρόγραμμα του στίβου των Ολυμπιακών Αγώνων του Πεκίνου πραγματοποιήθηκε την Παρασκευή 15 και τη Δευτέρα 18 Αυγούστου 2008 στο Εθνικό Στάδιο του Πεκίνου. Πήραν μέρος 38 αθλήτριες που προέρχονταν από 24 χώρες. Η Αμερικανίδα Στέφανι Μπράουν-Τράφτον, μία αθλήτρια χωρίς κάποια διεθνή διάκριση έως εκείνη τη στιγμή, έκανε την έκπληξη και κατέκτησε το χρυσό μετάλλιο. Το ασημένιο μετάλλιο πήγε στην Κουβανή Γιαρέλις Μπάρριος και το χάλκινο στην Ολένα Αντόνοβα από την Ουκρανία.
Η Μπράουν-Τράφτον έγινε η πρώτη Αμερικανίδα που κέρδισε στη δισκοβολία στους Ολυμπιακούς Αγώνες από το 1932 και τη νίκη της Λίλιαν Κόπλαντ. Μάλιστα η τελευταία αθλήτρια από τις Ηνωμένες Πολιτείες που είχε ανέβει στο βάθρο ήταν η Λέσλι Ντενίζ η οποία κατέκτησε το ασημένιο μετάλλιο το 1984 στο Λος Άντζελες, όταν λόγω του μποϋκοτάζ απουσίαζαν οι αθλήτριες από την ανατολική Ευρώπη. Στα αξιοσημείωτα του αγώνα ανήκει η συμμετοχή της 48χρονης Ελίνα Ζβέρεβα, νικήτριας το 2000 στο Σίδνεϋ και της 43χρονης Ιρίνα Γιατσένκο.
Προκριματικά
Οι προκριματικοί διεξήχθησαν το απόγευμα της 15ης Αυγούστου. Οι δισκοβόλοι έπρεπε να ρίξουν τουλάχιστον 61,50 μέτρα για να προκριθούν στον τελικό, επίδοση που είχε οριστεί ως όριο πρόκρισης. Εννέα αθλήτριες έπιασαν αυτήν την επίδοση ενώ πέρασαν και οι τρεις καλύτερες από τις υπόλοιπες ώστε να συμπληρωθεί η δωδεκάδα του τελικού.
Το δεύτερο προκριματικό γκρουπ ξεκίνησε στις 19:55 τοπική ώρα (UTC+8).
Τελικός
Ο τελικός διεξήχθη στις 18 Αυγούστου 2008 και ξεκίνησε στις 19:00 τοπική ώρα (UTC+8). Οι επιδόσεις των αθλητριών κυμάνθηκαν σε ασυνήθιστα χαμηλό επίπεδο για μεγάλη διοργάνωση. Η επίδοση των 64,74 μέτρων είναι ήταν η χαμηλότερη επίδοση για νικήτρια από το 1968. Μάλιστα αθλήτρια με αυτή την επίδοση δεν θα κέρδιζε μετάλλιο σε κανέναν ολυμπιακό τελικό μετά το 1972.
Παραπομπές
Κατηγορία:Θερινοί Ολυμπιακοί Αγώνες 2008 Κατηγορία:Δισκοβολία
Ολλανδικό πρωτάθλημα ποδοσφαίρου ανδρών 2010-11
To Ολλανδικό πρωτάθλημα ποδοσφαίρου ανδρών 2010-11 ή αλλιώς το Ερεντιβίζιε 2010-11 ήταν το 55ο πρωτάθλημα Ερεντιβίζιε. Ξεκίνησε στις 6 Αυγούστου 2010 και ολοκληρώθηκεστις 29 Μαΐου 2011, μαζί με τα Play Offs ανόδου/υποβιβασμού και Ευρώπης.
Πρωταθλητής αναδείχθηκε ο Άγιαξ για 30ή φορά στην ιστορία του, ενώ υποβιβάστηκε στην Εέρστε Ντιβίζιε η Βίλεμ ΙΙ. Την είσοδο στο Τσάμπιονς Λιγκ 2011-12 κέρδισαν οι Άγιαξ και Τβέντε, ενώ στο Γιουρόπα Λιγκ 2011-12 οι Αϊντχόφεν, Άλκμααρ και Ντεν Χάαγκ (μέσω των Play Offs).
Ομάδες
Συνολικά Συνολικά 18 ομάδες αγωνίστηκαν στη φετινή σεζόν: οι πρώτες 15 ομάδες της περσινής σεζόν, 2 νικητές των Play Offs ανόδου/υποβιβασμού και η πρωταθλήτρια της Εέρστε Ντιβίζιε 2009-10.
Πεδίο χαμηλού βαρομετρικού
thumb|right|Η τροπική ύφεση Άλεξ στον κεντρικό [[Ατλαντικός ωκεανός|Ατλαντικό ωκεανό.]] Το πεδίο χαμηλού βαρομετρικού (ή χαμηλό βαρομετρικό) ορίζεται ως μια περιοχή όπου επικρατούν χαμηλότερες τιμές ατμοσφαιρικής πίεσης από τις γειτονικές περιοχές. Λόγω του ορισμού του, ένα χαμηλό βαρομετρικό σε μία περιοχή της Γης μπορεί να έχει κέντρο με πίεση 1.010 hPa, ενώ ένα υψηλό βαρομετρικό σε κάποια μακρινή περιοχή μπορεί να έχει πίεση 1.015 hPa στο κέντρο του.
Ονοματολογία
Ένα χαμηλό βαρομετρικό ονομάζεται επίσης ύφεση ή κυκλώνας ή, απλά, χαμηλό. Σε μετεωρολογικούς χάρτες επιφανείας, το κέντρο ενός χαμηλού μπορεί να εμφανίζεται στα ελληνικά ως Χ, στα αγγλικά ως L, στα γερμανικά ως Τ, κ.ο.κ.
Άνεμοι γύρω από τα χαμηλά βαρομετρικά
Λόγω του ότι ένα χαμηλό βαρομετρικό έχει χαμηλότερη ατμοσφαιρική πίεση από τις γειτονικές περιοχές (βαροβαθμίδα), ο αέρας κινείται από την περιφέρεια προς το κέντρο του χαμηλού. Όμως, η διεύθυνση των ανέμων γύρω από ένα βαρομετρικό χαμηλό δεν είναι κάθετη προς τις ισοβαρείς καμπύλες. Ο άνεμος, αντίθετα, κινείται στο βόρειο ημισφαίριο αντίθετα με τους δείκτες του ρολογιού, σταδιακά προς το κέντρο του χαμηλού. Έτσι, στα ανατολικά του χαμηλού επικρατούν νότιοι άνεμοι, στα δυτικά του χαμηλού επικρατούν βόρειοι άνεμοι, στα νότιά του επικρατούν δυτικοί άνεμοι και, στα βόρειά του, επικρατούν ανατολικοί άνεμοι. Στο νότιο ημισφαίριο, η διεύθυνση των ανέμων είναι αντίθετη (δηλαδή ίδια με τους δείκτες του ρολογιού), αλλά πάντα σταδιακά προς το κέντρο του χαμηλού. Η αιτία για αυτή τη σκέδαση στη διεύθυνση του ανέμου είναι η Δύναμη Κοριόλις.
Ολλανδικό πρωτάθλημα ποδοσφαίρου ανδρών 2010-11
Αποτελέσματα
Πράσινο: Νίκη γηπεδούχου ομάδας Μπλε: Ισοπαλία <div style="margin-left:185px; padding-left:10px; width:200px; background-color:#FCC; font-size:11px; margin-bottom:10px;">Κόκκινο: Νίκη φιλοξενούμενης ομάδας
Πεδίο χαμηλού βαρομετρικού
Καιρός που σχετίζεται με τα χαμηλά βαρομετρικά
Στη συνείδηση της κοινής γνώμης, τα χαμηλά βαρομετρικά σχετίζονται εξ ορισμού με κακοκαιρία. Αυτό, όμως, δεν είναι πάντοτε αλήθεια, καθώς η κακοκαιρία είναι συνήθως το αποτέλεσμα πολλών παραγόντων όπως:
Είναι αλήθεια, πάντως, ότι αρκετές φορές κάποιες «ζώνες καιρού» εστιάζονται σε μετεωρολογικές οντότητες (ψυχρό μέτωπο, θερμό μέτωπο, συνεσφιγμένο μέτωπο) που απαντώνται σχεδόν αποκλειστικά στα χαμηλά βαρομετρικά.
Ολλανδικό πρωτάθλημα ποδοσφαίρου ανδρών 2010-11
Τρίτος Γύρος
Η Φένλο και η Εξέλσιορ παρέμειναν στην Ερεντιβίζιε.
Πεδίο χαμηλού βαρομετρικού
Πηγές
Κατηγορία:Μετεωρολογία
Ολλανδικό πρωτάθλημα ποδοσφαίρου ανδρών 2010-11
Εξωτερικοί σύνδεσμοι
Κατηγορία:Εγχώρια ποδοσφαιρικά πρωταθλήματα 2010-2011 Κατηγορία:Έρεντιβιζι
Τριβοριράνιο
Το τριβοριράνιο [(αγγλικά triborirane] είναι ανόργανη δυαδική χημική ένωση, με μοριακό τύπο B3H3. Ανήκει στα ισοκυκλικά  βοράνια, και πιο συγκεκριμένα στα τριβοράνια, δηλαδή στα βοράνια με τρία (3) άτομα βορίου ανά μόριο. Ακόμη, αποτελεί «μητρική ένωση» μιας σειράς ανόργανων και «οργανικών» «θυγατρικών» παραγώγων του, με γενικό τύπο B3Rx (όπου τα όχι απαραίτητα ίδια R παριστάνουν άτομα υδρογόνου, αλογόνου, ή μονοσθενή πολυατομική ρίζα, ενώ όπου x φυσικός αριθμός ≥ 3) που ονομάζονται επίσης «τριβοριράνια».
Παρατηρήσεις, υποσημειώσεις και αναφορές
Κατηγορία:Ανόργανα βοράνια Κατηγορία:Ασταθείς ενώσεις Κατηγορία:Ενώσεις με τριμελή δακτύλιο Κατηγορία:Μητρικές ενώσεις
Μητρόπολη Καρδίτσας
Η Μητρόπολη είναι χωριό του δήμου Καρδίτσας, του νομού Καρδίτσας, με 1.262 κατοίκους, κατά την απογραφή του 2011, και έκταση 11.173 στρέμματα. Η παλαιά ονομασία της είναι Παλιόκαστρο.
Ο επισκέπτης που θα πάει από την Καρδίτσα στην λίμνη Πλαστήρα θα περάσει την Μητρόπολη, που απέχει μόλις 8 χλμ. από την Καρδίτσα. Είναι γνωστό ότι στη θέση του σημερινού ομώνυμου χωριού κατά την αρχαιότητα υπήρξε «η Πόλις των Μητροπολιτών» και χρονολογείται περίπου από το 500 π.Χ. Ο οικισμός της Μητρόπολης αποτελεί επίσημα κηρυγμένο αρχαιολογικό χώρο από το 1964, με υπουργική απόφαση. Συγκεκριμένα, έχουν βρεθεί δυο ρωμαϊκά λουτρά – σε ένα από τα οποία υπάρχει ψηφιδωτό που απεικονίζει την αρπαγή της Ευρώπης από τον Δία – οικιστικά λείψανα από την κλασική και ρωμαϊκή περίοδο, κεραμικός κλίβανος και πολλά άλλα. Η Μητρόπολη υπήρξε κέντρο αγγειοπλαστικής κατά την αρχαιότητα, πράγμα που αποδεικνύεται από τους πολλούς κεραμικούς κλιβάνους που βρέθηκαν μέσα στον ιστό του αρχαίου οικισμού. Ένας από αυτούς τους κλιβάνους, που αποκαλύφθηκε από την ΙΓ’ ΕΠΚΑ, έχει μεταφερθεί στην κεντρική πλατεία του οικισμού και συνέχονται οι εργασίες ανάδειξής του.
Αξιοθέατα
Ο ναός του Αγίου Γεωργίου, ο οποίος βρίσκεται κοντά στην κεντρική πλατεία, δίπλα στον νέο ναό, και έχει χαρακτηριστεί ιστορικά διατηρητέος.
Το τέμπλο του είναι ένα αριστούργημα τέχνης. Κάτω από το δάπεδο του ναού υπάρχει στοά, που η παράδοση λέει ότι οδηγούσε έξω από τον οικισμό στη θέση Λιανοκόκκαλα, όπου πρόσφατα έχει ανακαλυφθεί αρχαίος ναός του Απόλλωνα. Σπίτια διάσπαρτα, μέσα στους δρόμους του χωριού που διατηρούν ακόμα τα αρχιτεκτονικά χαρακτηριστικά του τόπου (πλινθόκτιστα ή πέτρινα κτισμένα από ποταμίσια πέτρα, με ξυλοδεσιές, ξύλινα χαγιάτια και σε μερικά σημεία βαμμένα με το χαρακτηριστικό έντονο λουλακί). Τη Μητρόπολη διασχίζει ο ποταμός Γαβράς. Δροσερές στιγμές το καλοκαίρι μπορεί να βρει κανείς στο δημοτικό αναψυκτήριο το οποίο είναι κτισμένο στην όχθη του.
Θέατρο
Η Μητρόπολη διαθέτει υπαίθριο θέατρο 1.200 θέσεων όπου κάθε καλοκαίρι φιλοξενούνται θίασοι από όλη την Ελλάδα με αξιόλογες παραστάσεις αλλά και μουσικές συναυλίες όπου συγκεντρώνονται θεατές από όλο τον νομό.
Έθιμα – παραδόσεις – πανηγύρια
Το πανηγύρι τις παραμονές του Αγίου Πνεύματος (περίπου όταν τελειώνει το φύτευμα του καπνού) με δημοτική μουσική και πλιγούρι που προσφέρεται στις επισκέπτες, στο ξωκκλήσι του Αγίου Νικολάου. Πρόκειται για πολύ όμορφη περιοχή με πανύψηλες βελανιδιές.
Αθλητισμός
Ο Α.Ο. Δόξα Μητρόπολης ιδρύθηκε το 1952 και αγωνίζεται από το 1973 ανελλιπώς στα πρωταθλήματα της Ε.Π.Σ.Καρδίτσας και της Δ΄ Εθνικής.
Αρχαιολογικοί χώροι
Ο δήμος Μητρόπολης κατέχει εξαιρετικά ενδιαφέρουσα θέση στην κατάταξη των αρχαιολογικών χώρων του νομού. Όπως ήδη αναφέρθηκε η έδρα του δήμου, η Μητρόπολη, κρύβει κάτω της μια ολόκληρη πολιτεία με σημαντικό ρόλο κατά την αρχαιότητα, όπως τεκμηριώνουν απόλυτα τα αρχαιολογικά ευρήματα (οικίες, δημόσια κτίρια, ψηφιδωτά, δρόμοι, κεραμικού κλίβανοι, τμήμα τείχους και νεκροταφείου της αρχαίας πόλης),
Μυκηναϊκός θολωτός τάφος Γεωργικού - Ξυνονερίου
Βρίσκεται σε απόσταση ενός περίπου χιλιομέτρου νοτιοανατολικά της αρχαίας Μητρόπολης. Πρόκειται για τον καλύτερα διατηρημένο θολωτό τάφο ολόκληρης της Θεσσαλίας, αφού σώζεται ακέραιη η θόλος του. Είναι από τους μεγαλύτερους θολωτούς τάφους με διάμετρο 8,80 μ και ύψος 8,95 μ.Το έργο της ανάδειξης του τάφου συνεχίζεται. Προς το παρόν δεν είναι επισκέψιμος χώρος.
Αρχαϊκός ναός του Απόλλωνα
Σημαντική είναι η πρόσφατη ανακάλυψη του αρχαϊκού ναού του Απόλλωνα στις όχθες του ποταμού Λαπαρδά (2 περίπου χλμ. δυτικά της αρχαίας πόλης της Μητρόπολης, στη θέση Λιανοκόκκαλα) του οποίου την ανασκαφή πραγματοποίησε ο Χ. Ιντζεσίλογλου. Πρόκειται για μοναδικό μνημείο στη Θεσσαλία, το οποίο δίνει σημαντικά στοιχεία στους αρχαιολόγους σχετικά με τη λατρεία του Απόλλωνα. Είναι μνημειακός περίπτερος ναός, ο οποίος κατασκευάστηκε στα μέσα του 6ου αιώνα π.Χ., και παρουσιάζει ιδιαίτερο ενδιαφέρον αφού τα αρχιτεκτονικά του στοιχεία αλλά και ο ανάγλυφος διάκοσμος του δεν ακολουθούν τον κανονικό δωρικό ρυθμό. Το κτίριο έχει πέντε κίονες στις στενές του πλευρές και ένδεκα στις μακρές, ενώ το βάρος της σκέπης υποβάσταζε μια εσωτερική ξύλινη κιονοστοιχία κατά μήκος του σηκού. Λίθινοι ήταν οι κίονες των πτερών και οι ορθοστάτες του σηκού. Ψηλότερα οι τοίχοι του σηκού είχαν κτιστεί με ωμά πλιθιά, ενώ από ξύλο ήταν, εκτός της εσωτερικής κιονοστοιχίας, ο θριγκός πάνω από τους λίθινους εξωτερικούς κίονες και ο σκελετός της δίρριχτης στέγης, που δημιουργούσε αετώματα στις στενές πλευρές του ναού. Τα κεραμίδια ήταν πήλινα, κορινθιακού τύπου και κατέληγαν στις μακρές σε τριγωνικά ακροκέραμα με ανάγλυφη φυτική διακόσμηση. Σίμη υπήρχε μόνο στα αετώματα. Τα μέτωπα της σίμης, των γείσων και κορυφαίων κεράμων έφεραν γραπτή διακόσμηση με γεωμετρικά μοτίβα. Από τα ακρωτήρια πάνω στη στέγη σώθηκε μόνο μια πήλινη προτομή αλόγου που αποτελούσε το κεντρικό ακρωτήριο του ανατολικού αετώματος. Ιδιαίτερο χαρακτηριστικό της αρχιτεκτονικής του ναού είναι η ανάγλυφη διακόσμηση του εχίνου των κιονοκράνων με φυτικά κοσμήματα, το σχέδιο των οποίων διαφοροποιείται από κιονόκρανο σε κιονόκρανο. Η πτώση των κεραμιδιών της στέγης στο εσωτερικό του ναού, προστάτευσε και διατήρησε τα αντικείμενα που δεν κάηκαν από τη φωτιά του 2ου αιώνα π.Χ. που κατέστρεψε τον ναό. Έτσι βρέθηκε χάλκινο άγαλμα του Απόλλωνα, που απεικονίζεται με τη μορφή οπλίτη, που αν και ύψους μόνο 80 εκ. είναι από τα μεγαλύτερα χάλκινα αγάλματα της εποχής του. (Ο ναός είναι επισκέψιμος, ύστερα απαραίτητα από συνεννόηση με την ΛΔ΄ ΕΠΚΑ – γεωγραφικά ο ναός ανήκει στην Μητρόπολη, σύμφωνα όμως με τους νέους καποδιστριακούς δήμους, η περιοχή ανήκει διοικητικά στο Μοσχάτο του δήμου Πλαστήρα).
Ρωμαϊκό λουτρό στη σύγχρονη οδό Α. Παπάγου
Στο δάπεδο του λουτρού αποκαλύφθηκαν ψηφιδωτά, που εκτός από τα γεωμετρικά μοτίβα, έχουν και έναν πίνακα με μυθολογικές παραστάσεις. Η μία παράσταση απεικονίζει την αρπαγή της Ευρώπης από τον μεταμορφωμένο σε ταύρο Δία, ενώ η άλλη απεικονίζει τη σκηνή της πειθούς της Ελένης από την Αφροδίτη. Πρόκειται για ψηφιδωτά σπάνια, λόγω του θέματός τους, αλλά και της εξαιρετικής τεχνικής τους και για τους λόγους αυτούς ιδιαίτερα η αρπαγή της Ευρώπης κατατάσσεται στα καλύτερα ψηφιδωτά της αρχαιότητας που έχουν βρεθεί μέχρι σήμερα στη Θεσσαλία.
Άλλοι
Αρχαιολογικός χώρος έχει χαρακτηριστεί και η θέση-ύψωμα Βιμπιρότρυπα στην Πορτίτσα, καθώς και ο λόφος του Προφήτη Ηλία στο Φράγκο.
Αρχαία Μητρόπολη
Η αρχαία Μητρόπολη βρισκόταν στους πρόποδες των Αγράφων, στη θέση της σημερινής ομώνυμης κωμόπολης που παλαιότερα έφερε την ονομασία Παλιόκαστρο, σε απόσταση 9,00 χλμ. δυτικά της Καρδίτσας. Την ταύτιση της αρχαίας πόλης οφείλουμε στην επιγραφή «ΠOΛIΣ MHTPOΠOΛITΩN» που βρίσκεται σ’ έναν λίθο στη γωνία ενός παλιού διώροφου σπιτιού μέσα στη σύγχρονη Μητρόπολη. Η αρχαία Μητρόπολη υπήρξε μία πόλη που δημιουργήθηκε στις αρχές μάλλον του 4ου αι. π.X., σύμφωνα με τις αρχαίες φιλολογικές και άλλες πηγές, από το συνοικισμό τριών μικρών και άσημων οικισμών της περιοχής. Στα μετέπειτα χρόνια μερικές μικρές ακόμη γειτονικές πόλεις, όπως το Ονθύριον και οι Πολίχνες, συνοικίσθηκαν με τη Μητρόπολη. Σε κοντινές προς τη σημερινή Μητρόπολη θέσεις, όπως μεταξύ Πορτίτσας και Αγίου Γεωργίου, στη θέση Παπαδημέικα και στη θέση Παλαιόκαστρο Μορφοβουνίου, υπάρχουν αρκετά αρχαιολογικά στοιχεία, ήτοι τμήματα αρχαίων οχυρώσεων, αρχιτεκτονικά λείψανα και κεραμική, τα οποία ενδεχομένως να είναι από τις πόλεις που αναφέρονται στο συνοικισμό της Μητρόπολης. Επίσης, κατά το 2ο αι. π.X. άλλη μία αρχαία πόλη, η Ιθώμη, την οποία εμείς τοποθετούμε στον αρχαιολογικό χώρο που βρίσκεται στο χωριό Πύργος Ιθώμης, συνοικίσθηκε με τη Μητρόπολη σύμφωνα με επιγραφική μαρτυρία. Η Μητρόπολη υπήρξε μία από τις τρεις πιο σημαντικές και ισχυρές τειχισμένες αρχαίες πόλεις στα όρια του νομού Καρδίτσας (οι άλλες δύο ήταν το Κιέριον και οι Γόμφοι). Η πρώτη μαρτυρία για την πόλη γίνεται σε επιγραφή από τους Δελφούς που χρονολογείται περί το 360 π.X. και αποτελεί terminus ante quem, σύμφωνα με την οποία οι Μητροπολίτες συμμετείχαν στη χρηματοδότηση για την ανακατασκευή του ναού του Απόλλωνα στους Δελφούς με το σημαντικό για την εποχή ποσό των εκατό είκοσι αρχαίων δραχμών. Τη μεγαλύτερη ανάπτυξη η πόλη φαίνεται πως την είχε κατά την ελληνιστική και ρωμαϊκή εποχή. Κατά τον Στράβωνα (τέλη 1ου αι. π.X. - αρχές 1ου αι. μ.X.) περιλαμβανόταν στη διοικητική διαίρεση της τετράδας Εστιαιώτιδας, μαζί δε με τις αρχαίες πόλεις Τρίκκη, Πέλιννα και Γόμφους σχημάτιζε τετράπλευρο.
Η πόλη συμμετείχε ενεργά στο Κοινό των Θεσσαλών. Η δύναμη που απέκτησε κατά τα τέλη του 3ου και τις αρχές του 2ου αι. π.X. συντέλεσε ώστε αρκετές φορές πολίτες της Μητρόπολης να εκλεγούν στο αξίωμα του στρατηγού του Κοινού των Θεσσαλών (Αιακίδης του Καλλίου το 194 και 191 π.X., Πρωτέας του Μονίμου το 170 π.X., Λέων του Παυσανίου το 135 π.X., Πετραίος του Φιλοξενίδου το 129 και 126 π.X.). Το κύρος της πόλης και των πολιτών της φαίνεται και από το γεγονός ότι κάποιοι από αυτούς τιμήθηκαν από άλλες πόλεις με «προξενίαν» και «ισοπολιτείαν» (ο Νικόμαχος τιμήθηκε από τους Λαμιείς, τέλη 3ου αι. π.X., ο Σωσίστρατος από την πόλη των Γόννων) ή προσκλήθηκαν ως δικαστές για να δικάσουν κάποια υπόθεση πάλι στους Γόννους (Ευπόλεμος Νικασίου με γραμματέα τον Αντίγονο Δάμωνος, 2ος αι. π.X.).
Από την αρχαία φιλολογική παράδοση πληροφορούμαστε ότι το 198 π.X. οι Μητροπολίτες, παρότι ήταν έξω από την πόλη στις ασχολίες τους στους αγρούς, συγκεντρώθηκαν και απέκρουσαν τους Αιτωλούς, ενώ κατά τη διάρκεια του ρωμαϊκού εμφυλίου πολέμου ανάμεσα στον Πομπήιο και τον Ιούλιο Καίσαρα, το 48 π.X., ο τελευταίος κατέλαβε τη Μητρόπολη, αλλά δεν την κατέστρεψε, όπως έκανε με τους Γόμφους. Τον 6ο αι. μ.X. πληροφορούμαστε από τον Προκόπιο στο Περί κτισμάτων έργο του, ότι ο Ιουστινιανός επισκεύασε τα τείχη της πόλης και από τον Ιεροκλή στο Συνέκδημον των πόλεων και των επαρχιών ότι η Μητρόπολη περιλαμβανόταν στον κατάλογο των πόλεων της επαρχίας της Θεσσαλίας.
Από τον Στράβωνα (τέλη 1ου αι. π.X. - αρχές 1ου αι. μ.X.) πληροφορούμαστε ότι οι Μητροπολίτες λάτρευαν ως μία από τις κυριότερες δημόσιες θεότητές τους την Αφροδίτη. Mάλιστα, η λατρεία της περιελάμβανε το όχι σύνηθες έθιμο της θυσίας χοίρων, ένα έθιμο που παρέλαβαν από τη γειτονική πόλη Ονθύριον, όταν αυτή συνοικίστηκε στη Μητρόπολη. Σύμφωνα με τις περιγραφές, στο κέντρο της πόλης υπήρχε και ιερό της Αφροδίτης. Σε ανάγλυφο από τη Μητρόπολη που περιγράφει ο Ουίλιαμ Μάρτιν Λiκ, Άγγλος περιηγητής των αρχών του 19ου αι., η θεά Αφροδίτη παριστάνεται καθισμένη σε θρόνο να κρατά σκήπτρο, ενώ απέναντί της στα ριζά υψώματος στέκονται άνδρες, ένας από τους οποίους κρατά χοίρο για θυσία. Από ανασκαφικά ευρήματα, από επιγραφές και παραστάσεις νομισμάτων είναι γνωστή η λατρεία του Δία, του Διονύσου και του Απόλλωνα. Από τις ανασκαφικές έρευνες σε οικόπεδα στη σύγχρονη Μητρόπολη για την ανέγερση οικοδομών, ανάμεσα στα άλα κινητά αντικείμενα περιλαμβάνονταν αφενός τμήμα αναθηματικής στήλης με την επιγραφή ΔII OMOΛOIOI, αφετέρου πήλινη κεφαλή Διονύσου. Επίσης, από τον ναό που αποκαλύφθηκε στη θέση Λιανοκόκκαλα της ευρύτερης περιοχής της Μητρόπολης, προέρχονται χάλκινο λατρευτικό άγαλμα του οπλίτη Απόλλωνα και αναθηματική επιγραφή στον θεό Απόλλωνα.
Η πρώτη νομισματική περίοδος της πόλης ανάγεται στις αρχές του 4ου αι. π.X., οπότε χρονολογείται το πιο παλιό αργυρό νόμισμα της πόλης. Τον 3ο αι. π.X., συνεχίζονται οι αργυρές και χάλκινες νομισματικές κοπές της Μητρόπολης. Στα αργυρά νομίσματα απεικονίζονται διάφορες παραστάσεις, όπως γενειοφόρος κεφαλή (ποτάμια θεότητα), ο θεός Διόνυσος όρθιος ή η θεά Αφροδίτη καθισμένη σε βράχο, κεφαλή της Αφροδίτης και δεξιά της η Νίκη ή ο Απόλλων που παίζει λύρα. Στα νομίσματα του 3ου αι. π.X. απεικονίζεται είτε η Αφροδίτη Καστνιήτις όρθια με τον Έρωτα ή κεφαλή της Αφροδίτης με περιστέρι που πετά ή κεφαλή του Απόλλωνα ή το εμπρόσθιο τμήμα ταύρου αποδοσμένο με ανθρώπινο κεφάλι. Τα νομίσματα της πόλης στην πίσω όψη τους μαζί με τις παραστάσεις φέρουν και επιγραφές, όπως MHTPOΠOΛITΩN, MHTPOΠOΛEITΩN ή MHTPO.
Πέρα από τα παλαιά ευρήματα των αρχών του 20ού αι., τα οποία μεταφέρθηκαν στο Εθνικό Αρχαιολογικό Μουσείο Αθηνών (γνωστός είναι ο λεγόμενος θησαυρός του Παλαιοκάστρου, δηλαδή της Μητρόπολης), κατά τη διάρκεια των σωστικών ανασκαφικών εργασιών τις τελευταίες δεκαετίες - τόσο σε οικόπεδα ιδιωτών για την ανέγερση οικοδομών όσο και στο πλαίσιο δημόσιων έργων, όπως π.χ. η κατασκευή οδών και η ανανέωση του δικτύου ύδρευσης - έχουν αποκαλυφθεί πολλά αρχαιολογικά στοιχεία από την αρχαία Μητρόπολη.
Τμήματα της αμυντικής οχύρωσης της Μητρόπολης των κλασικών χρόνων έχουν ανασκαφεί σε οικόπεδα στα δυτικά και σε αγρούς στα ανατολικά της σύγχρονης κωμόπολης. Δυστυχώς, μεγάλα τμήματα του τείχους καταστράφηκαν τόσο στις αρχές του περασμένου αιώνα εξαιτίας της οικοδομικής δραστηριότητας όσο και στη δεκαετία του 1970 κατά την εκτέλεση του έργου του αναδασμού της γης. Σε ορισμένες θέσεις, ωστόσο, αποκαλύφθηκαν τμήματα της ευθυντηρίας και της ανωδομής των πύργων και των μεσοπύργιων διαστημάτων, τα οποία ήταν κατασκευασμένα με τετραγωνισμένους μεγάλους ογκόλιθους από ψαμμίτη λίθο, ενώ στο εσωτερικό υπήρχε γέμισμα. Το τείχος ήταν καλοκτισμένο, με μέσο πάχος 3,50 μ.. Παλιότερα μπορούσε κάποιος να παρακολουθήσει την πορεία του στην περιοχή, που ήταν κυκλική, ένα μεγάλο δεκαεξάπλευρο που η κάθε πλευρά του είχε μήκος περίπου 160,00 μ.. Στα NA έφθανε ως το ρέμα του Λαπαρδά, ενώ στα BΔ ακουμπούσε στα ριζά των παρακείμενων λόφων. Σε οικόπεδο (Στεριάδη Πέτσα) μέσα στην κωμόπολη καθαρίστηκε τμήμα μεγάλης κατασκευής ύστερων ρωμαϊκών χρόνων που πιστεύεται ότι αποτελεί τμήμα της οχύρωσης αυτής της περιόδου. Παράλληλα με τα πολλά αρχιτεκτονικά λείψανα ιδιωτικών και δημόσιων αρχαίων οικοδομημάτων και τα τμήματα οδών που φανερώνουν έναν οργανωμένο πολεοδομικό ιστό, έχουν αποκαλυφθεί πήλινοι αγωγοί που αποτελούν μέρος του δικτύου ύδρευσης της αρχαίας πόλης και αρκετά ψηφιδωτά δάπεδα, όπως αυτό της αρπαγής της Ευρώπης ή άλλα με γεωμετρικά θέματα. Τα εργαστήρια κεραμικής με τους κλιβάνους τους, που βρέθηκαν σε διάφορα σημεία της περιοχής της Μητρόπολης, βεβαιώνουν τις βιοτεχνικές δραστηριότητες των Μητροπολιτών.
Εκτός από το μεγάλο μυκηναϊκό θολωτό τάφο του Γεωργικού, στην ευρύτερη περιοχή της αρχαίας Μητρόπολης υπάρχουν αρκετά ταφικά μνημεία, όπως ο τύμβος στη θέση Καπριανή, στα βόρεια της οδού Καρδίτσας-Μητρόπολης. Στο παρελθόν επίσης έχουν ανασκαφεί ορισμένοι τύμβοι, όπως ένας στην περιοχή του χωριού Φράγκο. Ερευνήθηκαν, επίσης, αρκετοί τάφοι των οργανωμένων νεκροταφείων της αρχαίας πόλης τόσο μέσα και γύρω από τον οικισμό όσο και στην ύπαιθρο χώρα, όπως στα νοτιοδυτικά της αρχαίας πόλης, στη θέση Μαλάματα κ.ά. Οι αρχαίοι τάφοι είτε ήταν κιβωτιόσχημοι, κατασκευασμένοι με πλάκες, λίθους ή κεράμους είτε ήταν σαρκοφάγοι, πήλινοι ή από ψαμμίτη λίθο. Κατά το πλείστον επικρατούσε το έθιμο του ενταφιασμού των νεκρών. Τα αντικείμενα - τα κτερίσματα - που συνήθως τοποθετούσαν μέσα στους τάφους ως προσφορές ήταν αγγεία (πήλινα, μεταλλικά, γυάλινα), κοσμήματα, όπλα, νομίσματα και διάφορα άλλα. Ως σήματα πάνω από τις ταφές τοποθετούσαν τις επιτύμβιες στήλες, αρκετές από τις οποίες έφεραν επιγραφές και έχουν βρεθεί σε διάφορες θέσεις.
Από τις επιγραφές που διασώθηκαν αντλούμε αρκετές πληροφορίες για διάφορα θέματα, όπως τις λατρευτικές συνήθειες ή την οργάνωση των πολιτών της Μητρόπολης. Από μια επιγραφή πληροφορούμαστε ότι οι Μητροπολίτες χωρίζοντας σε φυλές, ανάμεσα στις οποίες αναφέρεται και η φυλή των Ονθυριέων από την πόλη Ονθύριον που συμμετείχε στο συνοικισμό της Μητρόπολης. Αρκετά αντικείμενα, όπως επιγραφές, αγγεία, κοσμήματα, νομίσματα κ.ά. έχουν παραδοθεί στην Αρχαιολογική Υπηρεσία από ιδιώτες. Τα περισσότερα από αυτά φυλάσσονται στο Αρχαιολογικό Μουσείο Bόλου, τα τελευταία όμως χρόνια μεταφέρονται στο νέο Αρχαιολογικό Μουσείο Καρδίτσας.
Ιστορία
Η αρχαία Μητρόπολη ήταν μια σημαντική πόλη της Εστιαιώτιδας και βρισκόταν στους πρόποδες των Αγράφων, στη θέση της σημερινής ομώνυμης κωμόπολης με παλαιότερη ονομασία Παλιόκαστρο, απόσταση 9 χλμ. δυτικά της Καρδίτσας.
Αρχαιολογικά Ευρήματα
Σ' ένα πλάτωμα περίπου 2 χιλ. δυτικά του σύγχρονου οικισμού της Μητρόπολης βρίσκεται ο αρχαϊκός ναός του Απόλλωνα στη θέση Λιανοκόκκαλα. Οι ανασκαφές έφεραν στο φως έναν εκατόμπεδο, περίπτερο, δωρικό ναό με εσωτερική κιονοστοιχία και διαστάσεις 31,00 Χ 13,75 μ. Ο ναός διέθετε πέντε (5) δωρικού ρυθμού κίονες στις στενές πλευρές και έντεκα (11) στις μακρές. Ήταν αφιερωμένος στον θεό Απόλλωνα, σύμφωνα με ενεπίγραφη αναθηματική στήλη που βρέθηκε μέσα στον σηκό. Χρονολογείται λίγο πριν τα μέσα του 6ου αι π. Χ., ενώ καταστράφηκε από πυρκαγιά τον 2° αι. π. Χ.
Επίσης, ένα σημαντικό μνημείο του νομού Καρδίτσας, ο μυκηναϊκός θολωτός τάφος του Γεωργικού, βρίσκεται στη χώρα της αρχαίας Μητρόπολης.
Εξωτερικοί σύνδεσμοι
Κατηγορία:Χωριά του νομού Καρδίτσας Κατηγορία:Δήμος Καρδίτσας
Λορίς Κάριους
Ο Λορίς Κάριους (Loris Karius, 22 Ιουλίου 1993) είναι Γερμανός ποδοσφαιριστής, ο οποίος αγωνίζεται ως τερματοφύλακας στη Νιούκασλ Γιουνάιτεντ. Το 2018 είχε τις περισσότερες επεμβάσεις στο Τσαμπιονς Λιγκ αλλά στον τελικό έκανε πολλά λάθη και για αυτό φημίζεται και λέγεται ότι του κατέστρεψε την καριέρα.
Στουτγκάρδη
Ο Κάριους γεννήθηκε στο Μπίμπεραχ αν ντερ Ρις στη Βάδη-Βυρτεμβέργη. Αγωνίστηκε για τις τοπικές ομάδες ΦΒ Μπίμπεραχ, ΣΓ Μέττενμπεργκ και ΣΣΒ Ούλμα 1846 πριν ενταχθεί στο δυναμικό της ΦφΜ Στουτγκάρδης. Μεγαλύτερη του επιτυχία στη Στουτγκάρδη ήταν η κλήση για τον αγώνα της εθνικής Γερμανίας κάτω των 16 με την εθνική πΓΔΜ τον Σεπτέμβριο του 2008.
Μάντσεστερ Σίτι
Η Μάντσεστερ Σίτι κάλεσε τον Κάριους και την οικογένεια του στην Αγγλία μετά τον αγώνα της εθνικής Γερμανίας κάτω των 16 με την εθνική πΓΔΜ και υπέγραψε συμβόλαιο μαζί του στις 1 Ιουλίου 2009. Ο Τόμας Άλμπετ, υποδιευθυντής της ακαδημίας της Στουτγκάρδης, δήλωσε πως ο αγγλικός σύλλογος έδωσε μεγάλο ποσό για να αποκτήσει τον Κάριους. Ο Κάριους αγωνίστηκε για την ομάδα κάτω των 18 και για την ομάδα κάτω των 21, αλλά δεν κατάφερε να συμμετέχει σε αγώνα της πρώτης ομάδας της Μάντσεστερ Σίτι.
Μάιντς 05
Τον Αύγουστο του 2011, η Μάντσεστερ Σίτι παραχώρησε ως δανεικό τον Κάριους στην Μάιντς 05, με τον τερματοφύλακα να αγωνίζεται για τη δεύτερη ομάδα (Μάιντς 05 Β') στη Regionalliga. Στις 11 Ιανουαρίου 2012, ο δανεισμός κατέληξε σε απόλυτη μεταγραφή, καθώς ο Κάριους υπέγραψε συμβόλαιο για δύο έτη με πιθανή επέκταση για ακόμα ένα έτος (μέχρι τον Ιούνιο του 2015).
Ο Κάριους έκανε το ντεμπούτο του στις 1 Δεκεμβρίου 2012 στον αγώνα με την Αννόβερο 96, όταν μπήκε ως αλλαγή στη θέση του Σάουν Πάρκερ, καθώς ο τερματοφύλακας Κρίστιαν Βέτκλο είχε αποβληθεί. Ο Κάριους κατέλαβε τη θέση του τερματοφύλακα στη βασική ενδεκάδα και υπέγραψε τριετές συμβόλαιο με τον σύλλογο στις 12 Ιανουαρίου 2015. Τη χρονιά 2015-16, ο Κάριους έπαιξε 9 αγώνες χωρίς να δεχτεί τέρμα, απέκρουσε 2 πέναλτι και κατέλαβε τη 3η θέση στον κατάλογο των καλύτερων τερματοφύλακων της χρονιάς, σύμφωνα με την επίσημη ιστοσελίδα της Bundesliga.
Λίβερπουλ
Στις 24 Μαΐου 2016, ο Κάριους υπέγραψε συμφωνία με τη Λίβερπουλ ΦΚ για πέντε έτη, με το ποσό της μεταγραφής να ανέρχεται στις 4.7 εκατομμύρια λίρες. Ο σύλλογος ανακοίνωσε πως ο ποδοσφαιριστής θα αγωνίζεται με τη φανέλα που θα έχει πάνω τον αριθμό 1.
Μπεσίκτας
Στις 25 Αυγούστου 2018, ο Κάριους υπέγραψε συμφωνία με την Μπεσίκτας για 2 έτη ως δανεικός από την Λίβερπουλ, με το ποσό της μεταγραφής να ανέρχεται στα 2.5 εκατομμύρια ευρώ.
Στις 4 Μαΐου του 2020, ο Κάριους έλυσε το συμβόλαιό του με τον τούρκικο σύλλογο.
Νιούκασλ Γιουνάιτεντ
Στις 12 Σεπτεμβρίου 2022 ο Κάριους υπέγραψε συμβόλαιο έως τον Ιανουάριο 2023 με την Νιούκασλ Γιουνάιτεντ.
Παραπομπές
Κατηγορία:Γερμανοί ποδοσφαιριστές Κατηγορία:Τερματοφύλακες ποδοσφαιριστές Κατηγορία:Ποδοσφαιριστές Εθνικής Γερμανίας Κ16 Κατηγορία:Ποδοσφαιριστές Εθνικής Γερμανίας Κ17 Κατηγορία:Ποδοσφαιριστές Εθνικής Γερμανίας Κ18 Κατηγορία:Ποδοσφαιριστές Εθνικής Γερμανίας Κ19 Κατηγορία:Ποδοσφαιριστές Εθνικής Γερμανίας Κ20 Κατηγορία:Ποδοσφαιριστές Εθνικής Γερμανίας Κ21 Κατηγορία:Ποδοσφαιριστές 1. ΦΣΦ Μάιντς 05 Κατηγορία:Ποδοσφαιριστές Μπούντεσλιγκα Κατηγορία:Ποδοσφαιριστές Λίβερπουλ Φ.Κ. Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Μπεσίκτας Κατηγορία:Ποδοσφαιριστές Σούπερ Λιγκ Τουρκίας
Στούαρτ Τζακ
Καριέρα
Γεννήθηκε στις 8 Ιουνίου του 1949 και είναι παντρεμένος με τη Μαρίκο. Έχουν δύο κόρες και έναν γιο.
Ανέλαβε Κυβερνήτης των νησιών στις 25 Νοεμβρίου του 2005.
Προτού διοριστεί Κυβερνήτης υπήρξε επικεφαλής της Ομάδας Μελετών Μπάτλερ (Butler Study Team) στο Ηνωμένο Βασίλειο. Το 2004 ανέλαβε θέση διευθυντή στο Υπουργείο Εξωτερικών Υποθέσεων και Κοινοπολιτείας, με αρμοδιότητα το Ιράκ. Ανέπτυξε επίσης και δράση στο προσκοπικό κίνημα. Την περίοδο 1992-1995 υπήρξε Γενικός Πρόξενος στην Αγία Πετρούπολη. Εκτός από τη Ρωσία, υπηρέτησε σε διάφορες διπλωματικές θέσεις και στην Ιαπωνία.
Darkstalkers
Το Darkstalkers, γνωστό στην Ιαπωνία ως Vampire (ιαπωνικά: ヴァンパイア, Χέπμπορν: Vanpaia), είναι σειρά δισδιάστατων βιντεοπαιχνιδιών πάλης που αναπτύχθηκε και κυκλοφόρησε από την Capcom, με πρώτο παιχνίδι της σειράς το Darkstalkers: The Night Warriors (Vampire: The Night Warriors), το 1994. Η σειρά τοποθετείται σε ένα σύμπαν γοτθικού τρόμου, και διαθέτει καρτουνίστικο γραφικό στυλ. Περιλαμβάνει χαρακτήρες βασισμένους σε διάφορα είδη τεράτων (τους "darkstalkers") ή τους κυνηγούς τους, οι οποίοι ρίχνονται στη μάχη ο ένας εναντίον του άλλου. Το Darkstalkers σύστησε ιδέες που χρησιμοποιήθηκαν στα μετέπειτα παιχνίδια πάλης της Capcom, συμπεριλαμβανομένης της χρήσης 16-bit έγχρωμου animation, καθώς και μηχανικές του τρόπου παιχνιδιού, οι οποίοι εισήχθηκαν στις σειρές Street Fighter Alpha και Marvel vs. Capcom.
Εκτός από τα βιντεοπαιχνίδια, το franchise Darkstalkers περιλαμβάνει επίσης και μία μίνι σειρά άνιμε, μία αμερικάνικη τηλεοπτική σειρά καρτούν, μία καναδική σειρά κόμικς, και πολλά βιβλία διαφόρων ειδών, που κυκλοφόρησαν μόνο στην Ιαπωνία. Κάποιοι συγκεκριμένοι χαρακτήρες (συνήθως η Morrigan και η Felicia) εμφανίστηκαν σε μετέπειτα παιχνίδια της Capcom, αλλά και σε crossover παιχνίδια που κυκλοφόρησαν από άλλες εταιρείες.
Εξωτερικοί σύνδεσμοι
Κατηγορία:Darkstalkers Κατηγορία:Βιντεοπαιχνίδια πάλης Κατηγορία:Βιντεοπαιχνίδια φαντασίας Κατηγορία:Σειρές βιντεοπαιχνιδιών Κατηγορία:Βιντεοπαιχνίδια με ανθρωπόμορφους χαρακτήρες Κατηγορία:Βαμπίρ στην ποπ κουλτούρα
Νταν Άουερμπακ
Ο Νταν Άουερμπακ, (αγγλ. Dan Auerbach, γενν. 14 Μαΐου 1979), είναι ο τραγουδιστής και κιθαρίστας του συγκροτήματος Black Keys. Μαζί με τον Πάτρικ Κάρνι, που είναι ο ντράμερ και το άλλο μισό του ντουέτου έχουν κυκλοφορήσει 7 άλμπουμ ως Black Keys, ενώ όσο η μπάντα ήταν διαλυμένη, κυκλοφόρησε την ατομική του δουλειά "Keep It Hid" το 2009.
Πριν από τους Black Keys
Οι πρώτες του επιρροές ήταν μπλουζίστες όπως ο Ρόμπερτ Τζόνσον και ο Τζούνιορ Κίμπροου, οι οποίοι τον έκαναν να ενστερνιστεί τον σκληρό και απλό ήχο αυτών των μπλουζ. Γεννημένος και μεγαλωμένος στο Άκρον του Οχάιο, ο Άουερμπακ δηλώνει ότι παρότι το περιβάλλον της πόλης συνέβαλλε στην επιτυχία του, παρ'όλα αυτά η πόλη η ίδια δεν είχε μουσική σκηνή. Στο σχολείο γνώρισε τον μελλοντικό ντράμερ του συγκροτήματος, Πάτρικ Κάρνι, όμως τα ενδιαφέροντα τους δεν συνέπιπταν. Ο Άουερμπακ ήταν αρχηγός της ομάδας αμερικανικού ποδοσφαίρου του σχολείου, ενώ ο Κάρνι, ήταν εσωστρεφής και πιο αντικοινωνικός. Η συστηματική ασχολία του με τη μουσική άρχισε στο πανεπιστήμιο, όπου άκουγε με τις ώρες τον Κίμπροου. Όπως περιγράφει και ο ίδιος, «Τον έχω ακούσει τόσο πολύ, είναι απλά το πώς τον ακούω ... Τον έχω μελετήσει τόσο πολύ ... Έπαιρνα F (κάτω από τη βάση δηλαδή) στο κολέγιο, γιατί όταν έπρεπε να μελετήσω για το πανεπιστήμιο, άκουγα την μουσική του Κίμπροου".